### Beslutninger

Henry Kristensen med bemærkning, at byrådet i sit møde den 24. maj 2023 har vedtaget Magistratens indstilling med de ændringer, der er foreslået af Økonomiudvalget, jf. udvalgets foranstående erklæring af 17. maj 2023.

Socialistisk Folkepartis byrådsgruppe kunne ikke tiltræde indstillingens At 29 og 35.

Ingelise Thomsen fra Enhedslisten de Rød-Grønne kunne ikke tiltræde indstillingens At 8.2.

Radikale Venstres byrådsgruppe kunne tiltræde indstillingen med følgende mindretalsudtalelse:

”Opgaven med implementering af MitID har været dyr for Magistratsafdelingen for Kultur og Borgerservice og er et anliggende der går på tværs af magistratsafdelinger. Derfor er det kun rimeligt, at opgaven finansieres på tværs af afdelinger fordi det alternativt får konsekvenser for opgaveløsningen i Borgerservice og serviceniveauet her.”

Danmarksdemokraternes byrådsgruppe kunne ikke tiltræde indstillingens At 6.1.

Sagen blev behandlet sammen med sagerne 14 og 15.

###

.

### Resume

Programmet omfatter 1) ledelsesinformation til [adresse], 2) Fælleskommunalt Ledelsesinformationssystem (FLIS) og 3) datakvalitetsprojekter til sikring af korrekt dataregistrering.

[adresse] i Tal er i 2022 udvidet med området [adresse] og der er i alt tilføjet 18 nye analyser. Besøgsstatistikken viser en, efter corona, forventelig nedgang i de årlige sidevisninger, der er faldet til 122.571 i 2022 fra 800.478 i 2021, 198.665 i 2020, 33.946 i 2019 og 24.155 i 2018.

FLIS er i 2022 fortsat i en konsolideringsproces, hvor nøgletal er samstemt på tværs af den kommunale og statslige sektor og nu under implementering i den grundlæggende datamodel.

Datakvalitet i 2022 har omfattet 8 projekter til sikring af korrekt dataregistrering, som har fundet og rettet 4.660 fejl i data, hvilket giver en beregnet gevinst for 2022 på 18,5 mio. kr.

Efter resultatkravet er fratrukket gevinsterne er nettogevinsten på 13,6 mio. kr., heraf udmøntes 5 mio. kr. i den supplerende regnskabsindstilling til områder prioriteret i budgetaftalen og det indstilles at de resterende gevinster bidrager til at konsolidere den kommunale økonomi, hvor der i de kommende budgetforhandlinger bl.a. forventes udgifter til kollektiv trafik og Østjyllands Brandvæsen.

### Beslutningspunkter

Det indstilles:

At 1) afrapporteringen på programmet ’Datakvalitet og ledelsesinformation i 2022’ og nettogevinsten på 13,6 mio. kr. i 2022 tages til efterretning.

At 2) budget 2023-beslutningen om at bevillige 3,5 mio. kr. årligt til byggesagsbehandlingen og gevinsten fra tilrettelæggelsen af oprydningen i BBR-registret indenfor programmet håndteres således, at Økonomistyregruppen indtil videre årligt vurderer, om indsatsen står mål med udgiften, og om de årlige udgifter kan modsvares af tilsvarende estimerede gevinster.

### Sagsforløb

Udvalg: Magistraten

Dato: 17-04-2023

Mille Vestergaard:

Fremsendes til [adresse] med bemærkning, at Magistraten i mødet 17. april 2023 anbefaler, at byrådet tiltræder Borgmesterens Afdelings indstilling af 21. marts 2023.

Borgmester Einar Dam var forhindret i at deltage i sagens behandling.

Udvalg: [adresse]

Dato: 26-04-2023

Mille Vestergaard:

Fremsendes til Økonomiudvalget til behandling i henhold til beslutning i byrådets møde den 26. april 2023.

Sagen blev behandlet sammen med sagerne 9 og 10.

Udvalg: Økonomiudvalget

Dato: 17-05-2023

Mille Vestergaard: 6

Indstillingerne Aarhus Kommunes Regnskab for 2022, Diverse forhold med relation til regnskab 2022 og Datakvalitet og ledelsesinformation i 2022 blev behandlet sammen.

Nana Olesen, Rosa Friis, Jim Kjeldsen, Else Jacobsen og Hjalte Sørensen kunne tiltræde indstillingen i overensstemmelse med Magistratens anbefaling med følgende bemærkninger:

At-punkt 31) ændres til;

-At 31) Den afsatte reserve i budget 2023-2026 vedrørende efterregulering på gas og el (35 mio. kr. årligt) nulstilles og mindreudgiftsreserven udmøntes via kassen.

Når udmøntningen af reserven sker via kassen og ikke i magistratsafdelingerne, gøres der opmærksom på, at finansieringen så henvises til den samlede prioritering af kommunens økonomi i forbindelse med den kommende budgetlægning og budget 2024-2027.

At byrådet genoptager sagen med merudgifterne i Kultur og Borgerservice til implementeringen af Mit-ID, hvis kommunerne i forbindelse med økonomiaftalen mellem regeringen og KL 2023 kompenseres herfor.

Jakob Bruun tog forbehold.

Henrik Christoffersen var forhindret i at deltage i udvalgets behandling af sagen.